Lørentunnelen

Lørentunnelen er en veitunnel på Ring 3, Store ringvei, i Oslo. Byggingen startet september 2008, og tunnelen åpnet for trafikk 14. oktober 2013.

Tunnelen går fra Sinsen, øst for Sinsenkrysset, til Økern. Den er offisielt 1200 meter lang, der 915 meter går i fjell, med betong ved utløpene. Lørentunnelen er bygget med to adskilte tunnelløp med tre kjørefelt i hver retning. Det er 60 vifter i tunnelen og 8 vifter som trekker støv og eksos ut gjennom ventilasjonspipene. Det er nødutganger for hver 250 meter, slik at avstand til nærmeste utgang ikke overskrider 125 meter.vegvesen.no: Lørentunnelen  – Statens vegvesen Det vestgående løpet av Lørentunnelen ble åpnet for trafikk før sommeren 2013, mens resten ble åpnet for trafikk den 14. oktober samme år. Hele «Ring 3 Ulven–Sinsen»-prosjektet er kostnadsberegnet til 3,85 milliarder 2012-kroner.

Den gamle Ring 3 på strekningen over bakken fikk status som lokalvei med kollektivfelt i hver retning, med forventet trafikknedgang fra 80 000 til 10 000 biler i døgnet etter at Lørentunnelen åpnet.Tunmo, Truls: Gjennomslag i Lørentunnelen – Teknisk Ukeblad, tu.no (11.02.2011)

 Referanser 

 Eksterne lenker 

 Statens veivesen om Lørentunnelen
 «Gjennomslag i Lørentunnelen», artikkel fra Teknisk Ukeblad

Kategori:Veitunneler i Oslo
Kategori:Tunneler åpnet i 2013
Kategori:Sinsen
Kategori:Løren